Държавен вестник, бр. 46, 2002 г., стр. 61

Б Р О Й  46
Д Ъ Р Ж А В Е Н   В Е С Т Н И К
С Т Р .  61
Приложение № 2
към чл. 15, т. 2
Обем на първоначалния медицински преглед от
специалиста по УНГ болести
1. Анамнеза: целенасочено се разпитва младежът
за прекарани заболявания на носа, фарингса и ушите.
2. Ото-рино-ларингологичен статус:
а) риноскопия;
б) фарингоскопия;
в) отоскопия (при  нужда и ларингоскопия);
г) изследване на слуха: при изследване на слуха се
спазват следните правила: всяко ухо се изследва отдел-
но: дясно ухо—разговорна реч в метри, шепотна реч в
метри; ляво ухо—разговорна реч в метри, шепотна реч
в метри; при изследването се употребяват подходящи
числа и думи от разстояние 6 метра; при констатиране
на намален слух и при данни за прекарано ушно заболя-
ване, довело до намаляване на слуха, по целесъобраз-
ност се прави аудиограма;
д) изследване на обонянието: то се извършва с чети-
ри стандартни разтвора: 0,5 % разтвор на оцетна кисе-
лина— слаба миризма; чист винен спирт—средна ми-
ризма; проста валерианова тинктура—силна миризма;
амонячен разтвор— много силна миризма;
е) изследване на барофункцията.
3. Заключение: здрав; предполагаема диагноза(и);
установена диагноза(и).
Приложение № 3
към чл. 15, т. 2
Обем на първоначалния медицински преглед от
специалиста по очни болести
1. Анамнеза: при снемането на анамнезата се за-
почва с разпит за сегашните и миналите заболявания,
както и за оплаквания от зрителния анализатор; след
това се оглежда анатомичното състояние на очите и
очните придатъци.
2. Очен статус:
а) зрителната острота—изследва се на всяко око
поотделно с десетична зрителна таблица при дневна
светлина или изкуствено осветление; таблицата се пос-
тавя на разстояние 5 метра от изследвания, като долни-
ят край се намира на нивото на погледа на изследвания
в седнало състояние; знаците от таблицата се показват
разбъркано и не много бързо (поради възможен спазъм
на акомодацията); при съмнение за симулация или аг-
равация особено внимание се отделя на определянето
на зрителната острота както без корекция, така и с
корекция; корекцията се извършва с помощта на оф-
талмогичен набор от корекционни стъкла; обективно-
то определяне на рефракционните аномалии се извършва
чрез скиаскопия след неколкодневна циклоплегия със
Сол. Атропини 1 % до получаването на два еднакви
резултата; скиаскопията след циклоплегия се прави
задължително за случаите: когато се подозират миопия
или миопичен астигматизъм със зрение без корекция—
0,1 или по-слабо; когато се подозират хиперметрия или
хиперметричен астигматизъм със зрение без корекция—
0,5 или по-слабо; при необходимост от обективно опре-
деляне на зрителната острота тя се определя във ВМА
по метода на Гюнтер; при определяне на годността за
военна служба да се изхожда преди всичко от обектив-
ната находка, главно рефракцията, състоянието на проз-
рачните очни среди и очните дъна;
б) цветоусещане: за изследване на цветоусещането
на зрителния анализатор се използват полихроматич-
ните таблици на Рабкин или Имихара; изследваният
се намира с гръб към прозореца; таблицата се държи
на разстояние 1 метър от него на височина на погледа
му  при време на показване на всяка таблица не повече
от 10 секунди; изследването се извършва на дневна
светлина, а лекарят, извършващ изследването, трябва
да е с нормално цветоусещане; при съмнение за точно-
то състояние на цветното зрение освидетелстваният
трябва да бъде изследван в болнично или поликлинич-
но учреждение с Аномалоском;
в) анатомично състояние на очите: при изследване
на анатомичното състояние на очите се обръща внима-
ние на орбитите, положението на клепачите, тяхната
подвижност и широчината на очната цепка; проверява
се състоянието на слъзните пътища, като при оплакване
от сълзотечение се извършва пробата на Вест; при прег-
леда на клепачната конюнктива горният клепач се обръ-
ща, а долният се издърпва надолу; очните ябълки се
изследват за тяхното положение, големина, изпъкналост,
подвижност, наличие и вид на нистагъм; изследването
на формата, големината и прозрачността на роговицата,
дълбочината и бистротата на предната очна камера,
формата, големината и положението на реакциите на
зеницата, прозрачността и местоположението на леща-
та се извършва чрез биомикроскопия с апарат “Биомик-
роскоп”; очните дъна се изследват с офталмоскоп.
3. Заключение: здрав; предполагаема диагноза(и);
установена диагноза(и).
Приложение № 4
към чл. 15, т. 2
Обем на първоначалния медицински преглед от
специалиста по хирургия
Хирургическият преглед включва анамнеза и общ
преглед, от който се добиват общи впечатления за здра-
вословното състояние.
1. Анамнеза: целенасочена за хирургични, уроло-
гични и заболявания на опорно-двигателния апарат,
както и за проведено оперативно лечение.
2. Статус:
а) охраненост—определя се по степента на подкож-
ната тлъстина;
б) глава—симетричност, подвижност (активна и
пасивна), деформация, белези от прекарана травма,
новообразувания;
в) шия—форма, подвижност (активна и пасивна);
обръща се внимание на наличността на увеличени лимф-
ни жлези (фистули, цикатрикси, състояние на щито-
видната жлеза и др.);
г) гръден кош—форма, гръдни мускули, положение
на лопатките, състояние на подвижност на гръбначния
стълб, наличност на деформация, болезнени участъци;
д) корем—изследва се в стоящо и легнало положе-
ние; търсят се херниални изпъквания, оперативни ци-
катрикси, разширени подкожни вени, пигментации,
респираторна подвижност и др., палпаторно се опреде-
лят болезнените участъци, ако има такива, напрегна-
тостта на коремните стени, големината, формата и
разположението на коремните органи (черен дроб,
бъбреци и далак), наличието на новообразувания, теч-
ност, сукусио реналис и др.; в отделни случаи се правят
перкусия и аускултация на корема;
е) полови органи—оглед и палпация на външните
полови органи, като се търсят данни за тумори на тес-
тисите и епидидима, туберкулоза, варикоцеле, хидро-
целе, крипторхизъм, ингвинални хернии, порочни раз-
вития (епи- и хипоспадни) и венерически заболявания;
изследват се анусът за хемороиди, спадане на ректума
и сакралната област за кисти; жените се разпитват и
изследват за гинекологични заболявания, като се под-
лагат на преглед от гинеколог;
ж) крайници (горни и долни)—оглед и палпация за
установяване на състоянието на мускулите, костите и
ставите, като обезателно се проверява подвижността им
(активна и пасивна); китките и пръстите се оглеждат за
деформация и изкривявания; измервания се извършват
при О и Х конфигурация на долните крайници; при огра-
ничена подвижност големите стави на крайниците се
мерят с ъгломер, а скъсванията и атрофиите—с метър.
3. Заключение: здрав; предполагаема диагноза(и);
установена диагноза(и).